Žaloba na bezplatné nadobudnutie vlastníctva prenajatej veci
			
Okresný súd
Hviezdoslavova ul. č. 28
010 59 Žilina
Žalobca: 
SLOVPAP, a.s. so sídlom Skuteckého ul. č. 5, 010 01 Žilina, IČO, DIČ, IČ DPH
zastúpená Ing. Milanom Holým
zapísaná v obchodnom registri Okresného súdu v Žiline, odd., vo vl. č. .............................. 
Žalovaný: 
NARPA, a.s., Národná ul. č. 8, 010 01 Žilina, IČO, DIČ, IČ DPH
zastúpená Ing. Petrom Bielikom
zapísaná v obchodnom registri Okresného súdu v Žiline odd., vo vl. č. .............................. 
Žaloba na bezplatné nadobudnutie vlastníctva prenajatej veci
I.
Na základe zmluvy o kúpe prenajatej veci, ktorá bola uzavretá dňa 15. 10. 2022, sa žalobca so žalovaným dohodli, že po uplynutí 12 mesiacov po nadobudnutí účinnosti kúpnej zmluvy žalobca, ktorý je podľa tejto zmluvy nájomcom, nadobudne bezplatne vlastnícke právo k prenajatej veci. Ide o osobný automobil ŠKODA OCTAVIA, r. výroby 2015, ktorú žalobca užíval podľa predmetnej zmluvy za dohodnuté nájomné.
Dôkaz:
–	Zmluva o kúpe prenajatej veci
II.
V súlade s nájomnou zmluvou žalobca dňa 1. 11. 2023 písomne uplatnil u žalovaného ako u prenajímateľa v dohodnutej lehote právo na bezplatné nadobudnutie užívanej veci a súčasne žalovaného vyzval, aby mu o tejto skutočnosti vydal písomné potvrdenie. Žalovaný odmietol vydať žalobcovi požadované potvrdenie a tvrdí, že nemal v úmysle po skončení doby nájmu vec žalobcovi prenechať, a už vôbec nie do vlastníctva bezplatne. Naopak, domáha sa, aby žalobca vec, ktorá bola predmetom zmluvy, vrátil. Vec je v súčasnosti v držaní žalobcu.
Dôkaz:
–	Písomná výzva žalobcu voči žalovanému zo dňa 1. 11. 2023
–	Výpoveď účastníkov
III.
Vzhľadom na to, že žalovaný nedodržal podmienky vyplývajúce z obchodnej zmluvy a odmieta ich dobrovoľne splniť aj po výzve žalobcu, žiada, aby Okresný súd v Žiline vydal tento
rozsudok
Dňom 1. 11. 2023 sa na žalobcu bezplatne prevádza vlastnícke právo k osobnému automobilu ŠKODA OCTAVIA, ktoré bolo vo vlastníctve žalovaného.
Žalovaný je povinný zaplatiť žalobcovi trovy konania do 3 dní od nadobudnutia právoplatnosti rozsudku.
Žilina 15. 12. 2023